**Suomen Kuvalehti** (lyhenne SK) on suomalainen perjantaisin ilmestyvä aikakauslehti, jota julkaisee Otavamedia Oy. Lehti käsittelee ajankohtaisia kotimaan ja ulkomaan tapahtumia, yhteiskunnallisia asioita, talouden ja politiikan aiheita, kulttuuri-ilmiöitä sekä tiedettä. Lehden päätoimittaja on Matti Kalliokoski.

Lehdessä julkaistaan vakituisesti sarjakuvaa *Helmi ja Heikki*. Lehden Jyviä ja akanoita -palstalla, jonka aloitti Sakari Virkkunen vuonna 1958, julkaistaan muissa lehdissä kirjoitettuja kömmähdyksiä.

Historia
--------

Ensimmäinen *Suomen Kuvalehti* -nimeä käyttänyt lehti ilmestyi vuosina 1873–1880 ja toinen vuonna 1894.

Nykyinen *Suomen Kuvalehti* aloitti ilmestymisensä vuonna 1916, ja siihen yhdistyi *Kansan Kuvalehti* vuonna 1934. Ensimmäisenä päätoimittajana vuonna 1916 toimi Matti Kivekäs, joka sai myöhemmin surmansa Suomen sisällissodassa valkoisten puolella.

*Suomen Kuvalehti* järjesti vuonna 1929 ajan rotuoppien innoittamana suomalaisen naistyypin puhdasta edustajaa etsivät kauneuskisat. Kallonmittaustakin sisältäneen kisan voittajaksi kruunattiin Irma Carberg.

*Suomen Kuvalehti* on jakanut vuosittain vuodesta 1975 alkaen journalistipalkinnon "vaikuttavasta journalistisesta toiminnasta tai merkittävistä kansallisia tai yhteiskunnallisia kysymyksiä käsittelevistä kirjoituksista tai ohjelmista mediassa". Palkintosumma on 10 000 euroa.

Syyskuussa 2010 lehti alkoi ilmestyä myös iPad-laitteille suunnattuna digilehtenä. Joulukuussa 2013 lehti uudisti toimintaansa ja sen verkkoversio muuttui osin maksulliseksi. Vuonna 2016 lisättiin näköislehtiarkistoon lehden kaikki vanhat numerot digitoituina näköislehtinä.

Lehden toimitus sijaitsi alun perin Otavan toimitalossa Uudenmaankatu 10. Vuonna 1934 alkaneen monivaiheisen kierroksen jälkeen toimitus palasi vuonna 2024 Uudenmaankadulle.

Päätoimittajat
--------------

Lehden toimituskuntaa 1960-luvun alussa. Vasemmalta Sakari Virkkunen, Seija Mäki, Leo Tujunen, Heikki Brotherus, Maija Dahlgren, Juhani Hausmann, Juha Tanttu, Eila Jokela, Pirkko Kolbe, Mirja Wilenius, Irene Tiittanen ja Rauni Vornanen.
* Matti Kivekäs 1916–1918
* L. M. Viherjuuri 1918–1936
* Ilmari Turja 1936–1951
* Ensio Rislakki 1952–1960
* Leo Tujunen 1961–1974
* Jouko Tyyri 1974
* Mikko Pohtola 1974–1986
* Pekka Hyvärinen 1987–1992
* Martti Backman 1993–1996
* Tapani Ruokanen 1996–2014
* Ville Pernaa 2014–2019
* Matti Kalliokoski 2020–.

Lähteet
-------

1. ↑  Levikkitrendihaku Media Audit Finland.  Arkistoitu 25.2.2017. Viitattu 25.2.2017.
2. ↑  Lyhenneluettelo: S Kotimaisten kielten keskus. Viitattu 22.4.2019.
3. 1 2  Tuomo Lappalainen, Suomen Kuvalehden uudeksi päätoimittajaksi Matti Kalliokoski, Suomen Kuvalehti 7.5.2020, viitattu 7.5.2020
4. ↑  Otavan Iso Fokus, 6. osa (Ra-Su), art. Suomen Kuvalehti, ISBN 951-1-01236-3
5. ↑  Penissilliini – ja muita Jyviä ja akanoita Suomen Kuvalehden toimittajien kynästä (kilpailu käytiin mahdollisesti 1926) *Suomenkuvalehti.fi*.  26.3.2016. Viitattu 29.5.2018.
6. ↑  Suomen Kuvalehti muuttui verkossa maksulliseksi *Yle Uutiset*.  4.12.2013. Viitattu 4.12.2013.
7. ↑  Tapani Ruokanen: Teillä on oikeus tietää *suomenkuvalehti.fi*.  4.12.2013.  Arkistoitu 7.12.2013. Viitattu 4.12.2013.
8. ↑  Ainutlaatuinen palvelu nyt auki: 100-vuotiaan Suomen Kuvalehden kaikki numerot digitilaajien käytössä *suomenkuvalehti.fi*.  1.4.2016. Otavamedia. Viitattu 29.12.2023.
9. ↑  Tuomo Lappalainen, Takaisin juurille. Suomen Kuvalehti 18.1.2024
10. 1 2 3 4 5 6 7 8 9  Karlsson, Risto: "Päätoimittajat", *Kansikuva uusiksi. Kuusikymmentä vuotta elämää ja ihmisiä Yhtyneissä Kuvalehdissä*, s. 384. Yhtyneet Kuvalehdet, 1996. ISBN 951-9435-65-4.
11. ↑  Hanna Hanhinen: Suomen Kuvalehden päätoimittaja Ville Pernaa on irtisanoutunut *yle.fi, uutiset*.  31.12.2019. Viitattu 31.12.2019.

Aiheesta muualla
----------------

* Suomen Kuvalehti

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Muut | 
* IdRef

 |

 |